cyanic-selkie/wikianc huggingface dataset:
Doubravice (okres Strakonice)
Doubravice je obec v Česku v okrese Strakonice v Juhočeskom kraji. 1. januára 2012 tu žilo 265 obyvateľov, z toho 144 mužov a 121 žien, pričom priemerný vek v obci bol 41,4 roka (muži 39,7 roka, ženy 43,5 roka).
Červené víno (televízny film)
Červené víno je slovenský film režiséra Andreja Lettricha z roku 1976. V hlavnej úlohe drámy, natočenej podľa románu Františka Hečka, sa predstavil Štefan Kvietik, ktorému sekundovala plejáda popredných slovenských hercov, medzi inými Emília Vášáryová, Oľga Adamčíková, Ivan Rajniak, Ľudovít Greššo alebo Karol Machata.
Dej
Filmová dráma zobrazuje ťažký život na slovenskej dedine začiatkom 20. storočia. Hlavnú úlohu vo filme zohrávajú členovia vinohradníckej rodiny Habdžovcov, žijúcej vo Vlčindole. Dej filmu zobrazuje životné príbehy viacerých generácií tejto rodiny, no kľúčovou postavou je najstarší syn Urban (Štefan Kvietik). Jeho láska k rodinou neakceptovanej žene ho prinútila k úteku z domu, čím vyvolal hnev až nenávisť celej jeho rodiny. So svojou mladou ženou (Emília Vášáryová) začal hospodáriť, no už i tak ťažký život im komplikujú časté neúrody vo vinohrade a neprajníci. Urbanove pokrokové zmeny vo vinohradníckom spolku sa nepozdávajú všetkým, no najväčšou pohromou nielen pre Vlčindol je vypuknutie vojny.
Rodine s dlžobami hrozí dražba a všetka statočná práca vychádza navnivoč. Mnohí muži zomierajú na fronte, iných trápia choroby a tak jediné, čo pretrváva sú ľudská láska a s ňou ruka v ruke nenávisť. Zložitá situácia prinúti syna Marka Habdžu (Vladimír Durdík ml.) a jeho matku k tvrdej práci vo vinohrade i okolo hospodárstva. Situáciu ešte viac skomplikuje smrť ochrancu Urbanovej rodiny - Slivnického (Ľudovít Greššo)...
Chanteloup-les-Bois
Chanteloup-les-Bois je francúzska obec, ktorá sa nachádza v departemente Maine-et-Loire, v regióne Pays-de-la-Loire.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Železničná trať Jaroměř – Trutnov
Železničná trať Jaroměř – Trutnov (v cestovnom poriadku označená číslom 032) sa nachádza na území Královohradeckého kraja a vedie z Jaroměře do Trutnova. Prevádzkovateľom pravidelnej osobnej dopravy na tejto trati sú momentálne České dráhy (2013). Medzi stanicami Trutnov hl. n. a Trutnov-Poříčí jazdí súprava spoločnosti PKP-PR, ktorá zaisťuje sezónnu, víkendovú, medzištátnu prepravu na trase Trutnov hl. n. - Trutnov-Poříčí - Královec - Lubawka - Jelenia Góra v spolupráci so spoločnosťou GW Train Regio (leto 2013). Trať nie je elektrifikovaná (2013).
Dejiny
Listom povolenia Františka Jozefa Prvého zo dňa 15. júna 1856 bola vydaná koncesia pre podnikateľov Liebiga, Kleina a bratov Lannových na výstavbu a prevádzku železnice z Pardubíc do Liberca a taktiež odbočnú trať z Josefova do Malých Svatoňovíc. Trať stavala spoločnosť Juhoseveronemecká spojovacia dráha a sprevádzkovala ju v roku 1859.
Ďalšia stavba bola zákonom umožnená ako vedľajšia stavba železnice Josefovsko-Svatoňovickej až na hranice krajinské u Karlovho Háje listom povolenia zo dňa 15. júna 1856 daným juhosevernej nemeckej železnici spojovacej. Spoločnosť zaväzuje sa, že povolenú železnicu zo Svatoňovíc do Králova Háje počne v šiestich mesiacoch odo dňa povolenia rátajúc stavať, že celú železnicu v troch ďalších rokoch postaví a verejnú jazdu po nej zavedie. Trať stavala spoločnosť Juhoseveronemecká spojovacia dráha a sprevádzkovala ju v roku 1868.
Dňa 1. mája 1859 bol slávnostne otvorený posledný úsek Juho-Severonemeckej spojovacej dráhy (SNDVB), ) Turnov - Liberec a zároveň bola slávnostne otvorená odbočka Juho-Severonemeckej spojovacej dráhy Josefov - Svatoňovice. Dňa 1. augusta 1868 bola sprevádzkovaná železničná trať Svatoňovice - Poříčí - Královec. V roku 1870 bol sprevádzkovaný posledný úsek Poříčí - Trutnov.
Stavba prvého úseku z Jaroměře do Malých Svatoňovíc bola podmienená ťažbou uhlia v regióne Jestřebí hory (Svatoňovický uhelný revír). Trať mala pôvodne viesť údolím Úpy cez Ratibořice do Trutnova, ale vlastník baní v spomínanom uhoľnom revíri knieža Jiří Vilém Schaumburg - Lippe sa zaviazal k ročnej preprave 1 600 000 centérov uhlia a dosiahol tým zmeny trasy, ktorá nebola stavebne jednoduchá. Nakoniec bol v tej dobe realizovaný práve len úsek do Svatoňovíc. Stavbu realizovali firmy Vojtecha Lannu a bratov Kleinových, pracovalo na nej 3000 robotníkov a stála 1 792 000 zlatých.
V roku 1865 získala SNDVB koncesiu pre pokračovanie trate z Malých Svatoňovíc ďalej k pruským hraniciam do Královca. Stavbu trate však pozastavila krátka a krvavá prusko-rakúska vojna v roku 1866. Cezhraničný styk umožnila povojnová zmluva medzi Rakúskom a Pruskom a doprava tu začala byť prevádzkovaná v roku 1869. O rok neskôr bola sprevádzkovaná spojka medzi dnešnými stanicami Trutnov-Poříčí a Trutnov hlavní nádraží.
K prepadu skôr silnej nákladnej dopravy došlo okrem iného v súvislosti s koncom ťažby uhlia vo Svatoňovickom, Radvanickom aj Žacléřskom revíri aj ukončením prevádzky na hraničnom priechode Královec - Lubawka.
V súčasnosti (2013) sú na trati na osobných vlakoch nasadzované motorové vozne radu 810 a 854, motorové jednotky 814, na rýchlikoch z Prahy do Trutnova potom klasické súpravy na čele s rušňami radu 750.7.
Revitalizácia trati Hradec Králové – Jaroměř – Trutnov
Na jar roku 2015 začne revitalizácia trati Hradec Králové – Jaroměř – Trutnov. Predovšetkým ide o rekonštrukcie častí trate (mosty, železničné stanice, prejazdy, koľajové kríženie, koľajové oblúky apod.), kde musia vlaky teraz pri prejazde výrazne znížiť rýchlosť. Vďaka tomu bude možné dosiahnuť skrátenie cestovnej doby Hradec Králové – Svoboda nad Úpou zo súčasných 120 minút na systémových 90 minút. S ​​elektrifikáciou úseku Jaroměř – Trutnov tento projekt nepočíta.
Zaujímavosti
Na úseku trate medzi Jaroměřou a Rychnovkem bol drevený železničný most cez Labe, bol vo svojej dobe najdlhším v Rakúskej monarchiu. Vyžadoval pre svoju údržbu neustálu prítomnosť tesárov. Nakoniec bol roku 1890 nahradený železnou konštrukciou.
Fakulta elektrotechniky a informatiky Slovenskej technickej univerzity v Bratislave
Fakulta elektrotechniky a informatiky Slovenskej technickej univerzity v Bratislave (FEI STU) je najväčšou zo siedmich fakúlt Slovenskej technickej univerzity v Bratislave. Je to najstaršia technická fakulta na Slovensku zameraná na elektrotechniku, informatiku a príbuzné oblasti. Poskytuje medzinárodne uznávané univerzitné štúdium, prevádzkuje vedecký výskum a vývoj a spolupracuje s akademickými a priemyselnými partnermi doma a v zahraničí. Sídli na Ilkovičovej ulici č. 3 v Bratislave v časti Karlova Ves. V budove fakulty sídli taktiež Národné centrum robotiky a Medzinárodné laserové centrum. Študenti fakulty môžu využiť neďaleké ubytovacie zariadenie ŠD Mladosť, na ulici Staré Grunty, patriace STU.
K fakulte sa možno dostať autobusmi liniek MHD 31 (Cintorín Slávičie ->Blumentál), 32 (Hlavná stanica->Dlhé diely) a 39 (Cintorín Slávičie -> Ostredky, Súhvezdná) (zastávka ZOO) a električkami liniek 4 (Dúbravka <- > Zlaté Piesky/ Stn. Nové Mesto) a 9 (Karlova Ves <-> Ružinov) (zastávka Botanická záhrada). V blízkosti fakulty taktiež vedie diaľnica D2 (Bratislava <->Brno).
V blízkosti fakulty sa nachádza Fakulta informatiky a informačných technológií Slovenskej technickej univerzity v Bratislave a Fakulta matematiky, fyziky a informatiky a Prírodovedecká fakulta Univerzity Komenského v Bratislave.
Študijné programy fakulty
Fakulta poskytuje vzdelanie v troch stupňoch (bakalárske, inžinierske, doktorandské).
Pre bakalárske štúdium (3-ročné) sú poskytované študijné programy:
Westminsterské opátstvo
Westminsterské opátstvo (angl.: Westminster Abbey), oficiálne '''Kolegiálny kostol sv. Petra, Westminster (angl.: The Collegiate Church of St Peter, Westminster) alebo Westministerský palác''' je gotický kostol veľkosti katedrály v londýnskom mestskom obvode City of Westminster. Opátstvo je tradičným miestom korunovácií i posledného odpočinku anglických panovníkov.
V roku 1986 bolo opátstvo spolu s palácom a kostolom sv. Margaréty zapísané na zoznam svetového dedičstva UNESCO.
1044 Teutonia
1044 Teutonia je planétka s priemerom 20 km, ktorú objavil K. Reinmuth 10. mája 1924.
Saint-Agrève
Saint-Agrève je francúzska obec, ktorá sa nachádza v departemente Ardèche, v regióne Rhône-Alpes.
Poloha
Saint-Agrève má rozlohu. Najvyšší bod je položený a najnižší bod
Obyvateľstvo
Saint-Agrève má 2522 obyvateľov (2009).
Graf vývoja obyvateľstva:
Juraj III. Turzo
náhľad|Rodový erb Juraj (III.) Turzo (staršie Juraj Thurzo; po poľsky Jerzy, po nemecky Georg; uvádza sa aj ako II. a podobne) (* 26. marec 1467, Krakov – † 19. marec 1521, Augsburg) bol hlavný kremnický komorský gróf (15091520), riaditeľ Turzovsko-fuggerovskej spoločnosti (funkciu prevzal po svojom otcovi Jánovi Turzovi), postupne získal meštianske práva v Krakove, Norimbergu a Levoči. V (od?) roku 1511 bol starosta Krakova.
STS-43
STS-43 bola misia raketoplánu Atlantis. Celkovo išlo o 42. misiu raketoplánu do vesmíru a 9. pre Atlantis. Cieľom letu bolo vynesenie satelitu TDRS-5 na obežnú dráhu.
Juraj III. Turzo
Bol synom Jána III. Turza (14371508). 11. októbra 1497 sa oženil Annou Fuggerovou (14811535), možno mal aj druhú manželku Katarínu Fuggerovú (Katharina Fugger). V roku 1517 sa presťahoval do Augsburgu. Mal 8 detí.
STS-43
Posádka
V zátvorkách je uvedený celkový počet letov do vesmíru vrátane tejto misie.
SpaceX CRS-5
SpaceX CRS-5 (SpX-5) bola vesmírna misia kozmickej lode Dragon spoločnosti SpaceX k Medzinárodnej vesmírnej stanici (ISS). Nosná raketa Falcon 9 s loďou Dragon odštartovala 10. januára 2015 a o dva dni neskôr sa spojila s vesmírnou stanicou.
Náklad
Loď Dragon doviezla na vesmírnu stanicu 2 317 kilogramov nákladu. Okrem zásob a vedeckých experimentov boli oneskorene dovezené aj vianočné darčeky pre posádku.
Test záchrany prvého stupňa nosnej rakety
Počas misie sa spoločnosť SpaceX pokúsila zachrániť prvý stupeň nosnej rakety pristátím na plávajúcej plošine v Atlantickom oceáne. Po oddelení 2. stupňa rakety s loďou Dragon sa 1. stupeň zážihom motorov spomalil a kontrolovane zostúpil do atmosféry. Dosadol na plošinu, avšak príliš tvrdo, takže sa prevrátil a explodoval. Väčšina cieľov testu bola však splnená.
Vasilisa Alexejevna Bardinová
Vasilisa Alexejevna Bardinová, (* 30. november 1987, Moskva, Rusko) je súčasná ruská profesionálna tenistka.
Expedícia 1
Expedícia 1 bola prvá posádka dlhodobo obývajúca Medzinárodnú vesmírnu stanicu (ISS). Veliteľom stanice bol americký astronaut William Shepherd, veliteľom Sojuzu Jurij Gidzenko a palubným inžinierom Sergej Krikaľov (obaja Rusko). Ich hlavnou úlohou bola aktivácia stanice, oživenie systémov a zabezpečenia spojenia s raketoplánmi a nákladnými loďami Progress.
Posádka
V zátvorkách je uvedený celkový počet letov do vesmíru vrátane tejto misie.
Štart, pripojenie k ISS
Kozmická loď Sojuz TM-31 odštartovala z kozmodrómu Bajkonur 31. októbra 2000 o 07:52:47 UTC. So stanicou ISS sa spojila 2. novembra 2000 o 9:21 UTC. Kozmonauti sa v prvých dňoch pobytu na stanici venovali aktivácii a inštalácii základných systémov ISS - systémov na komunikáciu so strediskom riadenia vesmírnych letov v Houstone, zariadení na získavanie pitnej vody a odstraňovanie CO2 zo vzduchu a palubného záchoda.
Dňa 18. novembra 2000 sa ku stanici priblížila nákladná loď Progress M1-4, automatické spojenie s ISS sa však nepodarilo. Jurij Gidzenko použil ručné riadenie a po niekoľkých pokusoch pripojil Progress k spodnému portu modulu Zarja. Posádka sa potom venovala vykladaniu zásob a materiálu. Progress na stanicu dopravil 2400 kg nákladu, vrátane pohonných hmôt.
STS-97
1. decembra 2000 bol Progress od stanice odpojený, pretože nasledujúci deň sa očakával prílet raketoplánu Endeavour STS-97. Raketoplán dopravil na ISS nosník ITS-P6 so solárnymi panelmi a radiátormi, ktoré posádka Endeavour počas troch výstupov do vesmíru (EVA) nainštalovala. Stanica tak získala dostatočný zdroj elektrickej energie na sprevádzkovanie ďalších systémov. Do tej doby bol pre posádku ISS uzavretý modul Unity, pretože nebolo dostatok energie na jeho vykurovanie. Z raketoplánu bol na stanicu preložený náklad a obe telesá sa od seba 9. decembra oddelili. Po odlete raketoplánu bol ku stanici opäť pripojený Progress M1-4, ktorý do tej doby čakal na parkovacej dráhe. thumb|left|Sergej Krikaľov v module Zvezda pozoruje približujúci sa raketoplán Atlantis (STS-98)
STS-98
8. februára 2001 bola nákladná loď Progress M1-4 od stanice odpojená a navedená do hustých vrstiev atmosféry, kde zanikla. 9. februára sa k ISS priblížil raketoplán Atlantis, ktorý pri misii STS-98 priviezol laboratórny modul Destiny. Počas troch výstupov do vesmíru astronauti z raketoplánu pripojili Destiny k modulu Unity. Po preložení 1500 kg nákladu na ISS a 380 kg odpadu do raketoplánu sa posádky rozlúčili a Atlantis 16. februára odletel.
Kvôli uvoľnenie zadného portu modulu Zvezda pre nasledujúce prílet lode Progress M-44 bolo potrebné preparkovať Sojuz TM-31 k spodnému portu modulu Zarja. To sa podarilo 24. februára 2001. Posádka ISS nastúpila v skafandroch do Sojuzu. Loď pilotoval Jurij Gidzenko. Po kontrole hermetickosti sa posádka opäť vrátila na ISS. Progress M-44 sa 28. februára v automatickom režime pripojil k stanici.
STS-102, ukončenie misie
Raketoplán Discovery (STS-102) priletel na ISS 10. marca 2001. Priviezol so sebou nákladneý modul Leonardo so zásobami, ktoré boli presunuté do priestorov ISS. Posádka raketoplánu počas dvoch výstupov do vesmíru pokračovala v montáži a zapájaní stanice. Na palube Discovery bola aj nová stála posádka ISS Expedícia 2 (Jurij Usačov, Susan Helmsová a James Voss). 19. marca 2001 došlo k výmene stálych posádok, kozmonauti Expedícia 1 sa stali členmi posádky raketoplánu. Raketoplán sa od stanice odpojil a Shepherd, Gidzenko a Krikaľov sa s ním dostali 21. marca úspešne na Zem.
Zoznam slovenských textárov piesní
Tento zoznam obsahuje zoznam slovenských piesňových textárov.
Deň nemeckej jednoty
Deň nemeckej jednoty je štátny sviatok Nemeckej spolkovej republiky, ktorý sa od roku 1991 slávi 3. októbra. Je pripomienkou znovuzjednotenia Nemecka 3. októbra 1990. V rokoch 1954–1990 sa slávil 17. júna (výročie povstania v NDR v roku 1953).
Miechów
Žije tu 11 715 obyvateľov (30. 6. 2007).
Jablko
thumb|Odroda jablka Fuji náhľad|Jablko thumb|Jablko - plod jablone rozrezaný priečne. Jablko je jedlý druh ovocia, je to plod jablone. Jablko je malvica.
Zloženie jablka
Priemerné čerstvé jablko pozostáva z 85 % z vody.
Chabreloche
Chabreloche je francúzska obec, ktorá sa nachádza v departemente Puy-de-Dôme, v regióne Auvergne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Sukiennice
right|thumb|Sukiennice
Sukiennice je historická tržnica uprostred hlavného námestia v poľskom Krakove. Kedysi bola hlavným centrom medzinárodného obchodu. Počas svojej zlatej doby v 15. storočí išlo o zdroj rôzneho exotického privezeného tovaru z Východu, napríklad korenia, hodvábu, kože a vosku, zatiaľ čo Krakov exportoval textil, olovo a soľ. Sukiennice je jeden z najvýraznejších objektov v Krakove.
Zoltán Boros
Ing. Zoltán Boros (* 16. jún 1945 ) je slovenský politík maďarskej národnosti, po nežnej revolúcii československý poslanec Snemovne národov za hnutie Együttélés (Spolužitie), v 90. rokoch poslanec Národnej rady SR, potom regionálny a miestny politik za Stranu maďarskej koalície.
Biografia
V parlamentných voľbách na slovenskom roku 1994 bol zvolený za poslanca Národnej rady Slovenskej republiky za kandidátnu listinu Maďarskej koalície. V roku 2012 mu mesto Rimavská Sobota rozhodlo udeliť Cenu mesta. Pôsobil tu predtým ako prednosta okresného a neskôr obvodného úradu a dlhodobo zasadal v mestskom zastupiteľstve i krajskom zastupiteľstve (uspel za SMK v krajských voľbách 2001 i krajských voľbách 2005 v Banskobystrickom kraji).
Chrám svätého Lukáša Evanjelistu (Brežany)
Chrám svätého Lukáša Evanjelistu z roku 1727 v obci Brežany, okres Prešov je gréckokatolícky drevený chrám na Slovensku. Je zaradený do zoznamu národných kultúrnych pamiatok.
Národná kultúrna pamiatka
Brežany sú filiálkou starobylej gréckokatolíckej farnosti Klenov, o čom svedčí aj záznam v súpise z Mukačevskej gréckokatolíckej eparchie z roku 1788. V dedine je drevený gréckokatolícky chrám z roku 1727, ktorý je jediný v okrese Prešov a tiež jediný v celej Šarišskej vrchovine. Na Slovensku je zaradený medzi národné kultúrne pamiatky. Patrónom cerkvi je sv. Lukáš Evanjelista. Obnova cerkvi bola vykonaná v druhej polovici 18. storočia.
Architektúra
náhľad|vľavo Z architektonického pohľadu ide o atypickú trojdielnu zrubovú stavbu s výraznými vplyvmi gotickej rímskokatolíckej sakrálnej architektúry. Okienka sú vytvorené hlbokými zárezmi vo dvoch susedných trámoch zrubu. Zasklený otvor je opatrený jednoduchou železnou mriežkou. Barokový ikonostas pochádza z roku 1773. Kompozícia chrámu je ovplyvnená dreveným kostolom v Hervartove. Typická je samostatne stojaca veža, ktorá nie je spojená so strešnou konštrukciou lode. Má otvorenú podstienku, slúžiacu ako predsieň chrámu. Nad vchodom, riešeným na gotický spôsob, je uvedené datovanie stavby chrámu z roku 1727. Predstavená veža je obitá doskami a má ihlanovú strechu. Drevená zrubová stavba tohto chrámu sa skladá z troch častí - zo svätyne (presbytéria) s rovným uzáverom, pozdĺžnej lode a spomínanej prestavanej veže, pod ktorou je otvorená predsieň. Svätyňa tvorí s loďou jednotný celok. Má lomený strop, zatiaľ čo v lodi je rovný. V interiéri je trámová konštrukcia vymazaná hlinou. Vysoká sedlová strecha je pokrytá šindľom.
Hlavný oltár
Hlavný oltár je barokový z roku 1782. Na murovanej menze je obraz Korunovania Panny Márie od Františka Ferdynandyho ukončený v roku 1782. Je vložený do stĺpovej oltárnej barokovej architektúry. Vyššie spomínaný ikonostas je viacradový, čiastočne obnovený maľbami. Členený je točenými stĺpmi s vínnou révou.
Ikonostas
Ikonostas zachováva tradičnú byzantskú schému rozmiestnenia ikon. Na ikonostase pod centrálnou ikonou Krista je dedikačný nápis latinkou: „''Fundator Cerkvi Svätej i Calej Roboty toj P.S oltys Teodor Demeteri i vospol z manželku Svoju Mariannu. Ano Dni 1733''“. Kráľovské dvere sú sekundárne premiestnené za hlavný oltár, podobne aj diakonské dvere. Chrámová ikona sv. Lukáša evanjelistu ho zobrazuje plného elánu a v činnosti, pri zapisovaní evanjeliových udalostí. V spodnej časti orámovania ikony sú vyobrazení kľačiaci fundátori chrámu a modliaci sa na kolenách k ukrižovanému Kristovi. V rade nie je ikona Tajná večera, ale Mandylión (Spas nerukotvornyj). V treťom rade je ikona Krista Veľkňaza (Archijereja) s Bohorodičkou a Jánom Krstiteľom, ktorí sa modlia (tzv. Deesis) a sú s dvomi anjelmi. Apoštoli sú zobrazení na pozadí horskej krajiny. Na vrchnej časti orámovania ikon sú uvedené ich mená, ibaže nie vždy totožné s ich vyobrazením (Andrej a Bartolomej). V rade prorokov v strede je ďalšia ikona Mandylión, a nie Ukrižovanie. Bola prenesená zo staršieho ikonostasu a pochádza z druhej polovice 17. storočia.
Bočné oltáre
Bočný oltár Piety je maľovaný na dreve a vložený do rámu so stĺpikmi po stranách. Ďalší bočný oltár Krista s Knihou života je z druhej polovice 18. storočia. Chór („koruš“) je z polovice 18. storočia. Na jeho parapete sú maľované scény Utrpenia Pána (Strasti) s cyrilskými nápismi, oddelené iluzívnymi barokovými stĺpmi s vínnou révou. Aj tu sú vyobrazení fundátori chrámu, ako sa vrúcne modlia na kolenách k ukrižovanému Kristovi.
Futbalistka roka 2008 (Slovensko)
Najlepšia futbalistka v roku 2008 v SR, bol 1. ročník ocenenia pre najlepšiu slovenskú futbalistku. Vyhlásenie sa uskutočnilo 26. marca 2009 v bratislavskom hoteli Holiday Inn. Ocenenie pre najlepšie futbalistky sa odovzdáva za uplynutý rok súbežne s: Cena Futbalista roka a Cena Petra Dubovského 2008. Ocenenie získala 19- ročná stredopoliarka Veronika Klechová, pôsobiaca v klube ŠK Slovan Bratislava. Na druhom mieste skončila Marcela Lukácsová z FK Slovan Duslo Šaľa a na treťom Eva Kolenová taktiež z FK Slovan Duslo Šaľa.
Bitka pri Rozhanovciach
Bitka pri Rozhanovciach bolo vojenské stretnutie, ktoré sa odohralo v piatok 15. júna 1312 pri Rozhanovciach neďaleko Košíc medzi vojskom kráľa Karola I. Róberta z Anjou, posilneným o vojská spišských Sasov, bojovníkov rádu johanitov a vojsko Košíc, a vojskami Omodejovcov (synov nebohého palatína Omodeja), doplnenými o oddiely Matúša Čáka Trenčianskeho.
Úvod do situácie
V roku 1301 vymrela v Uhorsku dynastia Arpádovcov. O uhorský trón začali bojovať neapolskí Anjouovci, Přemyslovci, neskôr Wittelsbachovci. V prvých rokoch bojov o uhorský trón (1301 – 1305) bol súperom Karola I. Róberta z Anjou Přemyslovec Václav III. (v Uhorsku Ladislav V.), syn českého kráľa Václava II. Po jeho odchode sa súperom Karola I. Róberta až do roku 1308 stal bavorský vojvoda Oto III., ale ani ten sa v Uhorsku nedokázal presadiť. Najväčšiu podporu nakoniec získal Karol I. Róbert. Krajina však bola po rokoch neustálych bojov ovládaná jednotlivými veľmožmi, ktorí striedavou podporou uchádzačov o trón sledovali svoje vlastné záujmy. Vznikli tak územia, na ktorých títo oligarchovia vládli takmer neobmedzene. Na území dnešného Slovenska boli takými oligarchami Matúš Čák Trenčiansky, ktorý ovládal západné a časť stredného Slovenska, Omodejovci vedení palatínom Omodejom Abom, ktorí ovládali severovýchod Uhorska. Medzi územím Matúša Čáka a Omodejovcov sa ešte nachádzalo panstvo krajinského sudcu Štefana Ákoša a Ratoldovcov (magister Demeter a jeho synovec magister Dônč).
Karol I. Róbert, ktorý bol 27. novembra 1308 na peštianskom sneme zvolený za kráľa a 27. augusta 1310 bol v Stoličnom Belehrade korunovaný svätoštefanskou korunou za kráľa (predchádzajúce korunovácie v rokoch 1301 a 1309 neboli vykonané podľa uhorského zvykového práva), bol rozhodnutý proti veľmožom zasiahnuť. Už v roku 1310 sa dostal do konfliktu s Matúšom Čákom, ktorého zbavil funkcie palatína. Matúš však titul používal ďalej a v lete 1311 zaútočil na Budínsky hrad, sídlo panovníka, pričom vyplienil kráľovské a arcibiskupské majetky. Kráľ na jeseň odpovedal útokom na Matúšove územie, ale neuspel.
Predohra bitky
V tom čase vrcholil spor medzi Omodejovcami a mestom Košice. Omodeja Abu, ktorý už v roku 1304 prešiel zo strany Václava-Ladislava na stranu Karola I. Róberta a získal pre neho práve mesto Košice, 5. septembra 1311 v jednej potýčke zabili košickí mešťania. Omodejovi synovia žiadali súd a pomoc od kráľa. Karol I. Róbert však bol rozhodnutý túto situáciu využiť vo svoj prospech. Dňa 3. októbra 1311 bol vynesený rozsudok, na základe ktorého sa Omodejovci mali vzdať nárokov na Košice, kráľovi museli vrátiť Abovskú a Zemplínsku stolicu, banské mesto Gelnica, Spišský hrad a ďalšie kráľovské hrady. Museli sa podriadiť kráľovi a bez jeho povolenia nesmeli stavať ďalšie hrady. Omodejovci rozsudok prijali len formálne. Nadviazali spojenectvo s Matúšom Čákom a chystali odplatu. V marci 1312 vyplienili okolie kráľovského mesta Blatný Potok. Kráľ sa vydal s vojskom proti Omodejovcom, ktorí sa stiahli na Šarišský hrad. Dňa 10. apríla 1312 ho začal obliehať, časť posádky sa po niekoľkých týždňoch vzdala, ale veliteľ hradu magister Demeter sa nevzdal. Koncom mája sa kráľ s vojskom stiahol zo Šariša na Spiš, lebo sa dozvedel o vojsku, ktoré vyslal na pomoc Omodejovcom Matúš Čák. Išlo o oddiel približne 1 700 obrnených žoldnierov, ktorý viedol Aba Pekný (nazývaný tiež Veľký). Kráľ zatiaľ na Spiši doplnil svoje vojsko o bojovníkov z radov spišských kopijníkov a spišských Sasov.
Bitka
Začiatkom júna vojsko Omodejovcov, doplnené o oddiel Abu Veľkého, vyrazilo ku Košiciam, ktoré začali obliehať. Viedla ich k tomu pomsta za smrť otca, ako aj to, že Košice boli slabším súperom ako kráľovské vojsko. Karol I. Róbert sa preto urýchlene pohol pozdĺž horného toku Hornádu svojmu strategickému spojencovi na pomoc. Omodejovci prerušili obliehanie a postupovali proti kráľovi. V piatok 15. júna 1312 sa napokon stretli obidve vojská pri dedine Rozhanovce neďaleko Košíc. Kráľ zaujal nevýhodné postavenie v údolí Torysy, zatiaľ čo jeho protivníci sa rozvinuli na úpätí kopca. Magister Demeter, ktorý velil čelnému oddielu omodejovských vojsk, zaútočil na stred kráľovského vojska. Situácia kráľa bola kritická. Všetko nasvedčovalo tomu, že kráľ padne alebo padne do zajatia. Omodejovci začali posilňovať stred bojovej zostavy, čím však došlo k oslabeniu krídel. Vtedy proti ľavému krídlu Omodejovcov vyrazili rytieri rádu johanitov (v tom čase v Uhorsku čo sa týka výzbroje a disciplíny najlepší vojaci), ktorí toto krídlo zmietli a uľahčili stredu bojovej zostavy. Kráľovi navyše prišiel na pomoc aj oddiel Košičanov, ktorý napadol jedno z krídel. Onedlho padol magister Demeter aj Aba Pekný, čo spôsobilo útek oddielu Matúša Čáka. Protiútok Karola pod zástavou johanitov (kráľovský zástavník Gurke padol v prvej časti bitky) následne rozhodol o osude bitky. Do bitky zasiahli od juhu aj vojská Košičanov a spišských Sasov, čím bol dokonaný zmätok v radoch omodejovských vojsk, ktoré začalo ustupovať.
Výsledok a dôsledky
V bitke, ktorej sa zúčastnilo asi 10 000 bojovníkov, utrpelo väčšie straty síce kráľovské vojsko, ale straty Omodejovcov boli citeľnejšie. Okrem veliteľov Demetera a Abu Pekného padli aj Omodejovi synovia Mikuláš a Dávid, ako aj množstvo omodejovských familiárov.
Išlo vraj o najväčšiu rytiersku bitku od čias mongolského vpádu do Uhorska v rokoch 1241 – 1242. Po bitke Karol I. Róbert z Anjou skonfiškoval rozsiahle majetky Omodejovcov a ich najvernejších stúpencov a časť z nich daroval svojim najvernejším stúpencom. Bitka ukončila dlhoročnú faktickú vládu Abovcov na východnom Slovensku a predznamenala aj koniec faktickej vlády Matúša Čáka Trenčianskeho na území, ktoré približne zodpovedá dnešnému západnému a strednému Slovensku.
Lada Priora
náhľad|Lada Priora
Lada Priora je osobný automobil ruskej automobilky AvtoVAZ. Vyrábajú sa rady VAZ 2170, VAZ 2171, VAZ 2172, ktoré nahradili vo výrobnom programe VAZ 2110, VAZ 2111 a VAZ 2112. Sériová výroba začala v roku 2007 a v roku 2009 sa model stal najpredávanejším vozidlom na ruskom trhu.
Chlum (okres Strakonice)
Chlum (okres Strakonice) je obec v Česku v okrese Strakonice v Juhočeskom kraji. 1. januára 2012 tu žilo 201 obyvateľov, z toho 108 mužov a 93 žien, pričom priemerný vek v obci bol 39,4 roka (muži 37,6 roka, ženy 41,5 roka).
Steve Yzerman
Steve Yzerman, celým menom Stephen Gregory Yzerman (* 9. máj 1965, Cranbrook, Britská Kolumbia, Kanada) je bývalý kanadský hokejový útočník.
Klubový hokej
Jeho prvým a jediným klubom NHL bol Detroit Red Wings (1983-2006). Vo veku 21 rokov bol menovaný kapitánom Red Wings pre sezónu 1986-87 a zostal ním až do konca svojej hráčskej kariéry. Bol najdlhšie slúžiacim kapitánom v histórii všetkých klubov NHL.
Red Wings priviedol k trom víťazstvám v Stanleyho pohári (1997, 1998 a 2002). V roku 2006 ukončil svoju bohatú kariéru.
Kariéra v managmente
Po skončení pracoval ako viceprezident Detroit Red Wings.
25. mája 2010 sa stal generálnym manažérom klubu Tampa Bay Lightning. V septembri 2018 z funkcie odstúpil a v apríli 2019 sa stal generálnym manažérom Detroit Red Wings.
1045 Michela
1045 Michela je planétka s priemerom 35 km, ktorú objavil George Van Biesbroeck 19. novembra 1924.
Nevado Chachani
Nevado Chachani je neaktívny andezitovo-dacitový stratovulkanický komplex, nachádzajúci sa v Peru, asi 15 km od mesta Arequipa. Vulkán pozostáva z viacerých lávových dómov (zaberajú plochu 320 km2), samotného stratovulkánu a stien staršieho štítového vulkánu. Väčšina vulkanických foriem komplexu je pleistocénneho veku, ale lávový prúd na juhozápadnom svahu je omnoho mladší.
Iné projekty
.
Chanzeaux
Chanzeaux je francúzska obec, ktorá sa nachádza v departemente Maine-et-Loire, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Alexej Turzo
Alexej Turzo alebo Alexius Turzo (staršie Thurzo) môže byť:
Provincia (Švédsko)
Švédska štátna správa je v súčasnosti rozdelená na 21 provincií (län).
Švédsko má dva stupne miestnych úradov (vlád): lokálne/municipálne (kommun) a regionálne/krajské (län) riadené regionálnymi radami (landsting).
Územie Švédska je rozdelené na 290 obcí (kommun) a 21 provincií (län) (na spôsob našich krajov), z ktorých dva majú formu vlastných samospráv: Skåne a Västra Götaland. 1. januára 2005 bola vytvorená jednotná organizácia, ktorá monitoruje záujmy nižších správnych celkov, poskytuje im služby, radí a koordinuje ich aktivity. Vláda diskutuje možnosť zníženia počtu provincií ich zlučovaním do väčších celkov.
Niekedy sú provincie (län) zamieňané za kraje (landskap), čo sú historické, geografické a kultúrne regióny. Švédsko má 25 krajov. Kraje nemajú žiadnu administratívnu funkciu, ale sú historickým dedičstvom a kultúrnou identifikáciou. Niektoré z nich boli súčasťou Švédska do roku 1634, kedy boli nahradené provinciami (län). Niektoré iné boli pôvodne dánske alebo nórske, ďalšie potom boli stratené (na dnešnom území Fínska). Laponsko je jediným krajom, ktorý bol získaný kolonizáciou.
Mapy
Porovnanie hraníc provincií a krajov:
Mszana Dolna
Mszana Dolna je mesto v Poľsku v Malopoľskom vojvodstve v okrese Powiat limanowski v rovnomennej gmine.
Žije tu 7 531 obyvateľov (30. 6. 2007).
Diokles (syn Orsilocha)
Diokles alebo Dioklés (Diokles/iný prepis:Dioklés) je v gréckej mytológii syn Orsilocha z messénskeho mesta Farai.
Diokles bol otcom achájskych hrdinov Kréthóna a Orsilocha, ktorí bojovali a padli v trójskej vojne. Hovoria o tom Homérove verše v piatom speve Iliady:„''Danajcov popredných mužov zas Aineas zabil – dvoch synov Diokla: Orsilocha a Krethóna, ich praded, mal sídlo v pohľadnej Férai, oplýval bohatstvom a rodom pochádzal z Alfeia rieky, ktorá územím pylským svoje prúdy široko valí. Život dala Orsilochovi, ktorý premnohým mužom bol radcom; Orsilochos mal potom syna Dioklea veľkoduchého; Dioklés Kréthóna splodil a Orsilocha, dvoch synov, dvojčatá, a tí čoskoro sa vyznali v kdejakej bitke. Ale keď dospeli potom, tu na svojich koráboch čiernych do Tróje bohatej koňmi sa vydali s argejským vojskom, aby tam Menelaovi aj jeho bratovi Agamemnónovi pomohli k pomste – však padli a smrť im zastrela oči..."''
Podľa antického autora Pausania bol otcom aj dcéry Antikleie, ktorá sa vydala za Machaóna, syna boha lekárstva Asklépia. V Homérovej Odysee sa Télemachos s Nestorovým synom Peisistratom cestou z Pylu do Sparty zastavili v meste Férai, kde ich kráľ Diokles vo svojom dome pohostinne prijal.
Mravné hodnotenie
Mravné hodnotenie je pripisovanie mravnej hodnoty, prisúdenie mravného významu, mravné posudzovanie. Hodnotíme vlastné a cudzie konanie, osoby a sociálne útvary (inštitúcie, zákony atď.).
Saint-Alban-Auriolles
Saint-Alban-Auriolles je francúzska obec, ktorá sa nachádza v departemente Ardèche, v regióne Rhône-Alpes.
Poloha
Saint-Alban-Auriolles má rozlohu. Najvyšší bod je položený a najnižší bod
Obyvateľstvo
Saint-Alban-Auriolles má 994 obyvateľov (2009).
Majstrovstvá Európy vo vodnom póle 2001
V mužskej kategórii získala titul, ktorá zvíťazila vo finálovom stretnutí nad 🇮🇹. V ženskej kategórii zvíťazilo domáce 🇭🇺, keď vo finále vyhralo nad 🇮🇹.
Tieto majstrovsstvá slúžili ako kvalifikácia európskych družstiev na MS 2001, ktoré organizovalo Japonsko. Kvalifikovalo sa na ne 6 najlepších družstiev v mužskej a 3 najlepšie družstvá v ženskej kategórii.
Organizátor
Výkonný výbor LEN rozhodol o organizátoroví ME 2001 v marci 2000. Druhým kandidátom bol chorvátsky Dubrovník, ktorý sa však neskôr stiahol. Maďarsko bolo organizátorom európskeho šampionátu tretíkrát, keď predtým hostilo toto podujatie v rokoch 1926 a 1958, vždy v Budapešti. Dejiskom zápasov bol Hajós Alfréd Nemzeti Sportuszoda.
STS-52
STS-52 bola trinásta misia raketoplánu Columbia. Celkovo išlo o 50. misiu raketoplánu do vesmíru.
Posádka
V zátvorkách je uvedený celkový počet letov do vesmíru vrátane tejto misie.
Novoukrajinka (Čečeľnycký rajón)
Novoukrajinka je dedina (село) na Ukrajine v Čečeľnyckom rajóne vo Vinnyckej oblasti. Žije tu 11 obyvateľov.
Chomejní
Veľký ajatolláh sajjid Chomejní (= z Chomejnu), vlastným menom Rúholláh Mustafaví Músaví Chomejní, perz. (* 24. september 1902, Chomejn – † 3. jún 1989, Teherán) bol iránsky šiítsky náboženský vodca, mardža, ajatolláh) a politik, od roku 1979 najvyššia duchovná a politická autorita v Iráne.
Narodil sa ako syn ajatolláha sajjida Mustafu Músavího. Študoval šiítsku náboženskú teológiu v Kome a v irackom Nadžafev roku 1962 sa stal jedným zo šiestich veľkých ajatolláhov iránskych šiítov. V roku 1963 Chomejní ostro odsúdil svetský režim šáha Pahlavího a jeho tzv. bielu revolúciu. Vystupoval nielen proti skorumpovanosti režimu, ale aj proti šáhovej orientácii na západ, najmä na USA. Po zorganizovaní protišáhovskej demonštrácie ho zatkli a vypovedali z Iránu.
V rokoch 19641965 žil v Turecku, potom 19651978 v Iraku a nakoniec v rokoch 19781979 vo Francúzsku, odkiaľ riadil iránsku islamskú revolúciu, ktorá v roku 1979 vyvrcholila zvrhnutím šáha Pahlavího a jeho útekom z Iránu, následne načo sa ajatolláh Chomejní dostal k moci. Počas jeho režimu sa zhoršili vzťahy Iránu so Západom a tiež so susedným Irakom, s ktorým už krátko po jeho nástupe k moci vypukla krvavá vojna.
Katovice (okres Strakonice)
Katovice sú mestečko v Česku v okrese Strakonice v Juhočeskom kraji. 1. januára 2012 tu žilo 1 330 obyvateľov, z toho 660 mužov a 670 žien, pričom priemerný vek v obci bol 41,3 roka (muži 39,8 roka, ženy 42,8 roka).
The Ronettes
The Ronettes boli v 60. rokoch 20. storočia dievčenská spevácka skupina, ktorá pochádzala z New Yorku. Vo svojej dobe patrili tieto dievčatá k najpopulárnejším skupinám. Mali v rebríčku Billboard Hot 100 osem songov, z ktorých päť sa dostalo do Top 40.
Trio z Manhattanu pozostávalo zo speváčky Veroniky Bennettpvej (neskôr známa pod pseudonymom Ronnie Spectorová), jej staršej sestry Estelle Bennettovej a ich sesternice Nedry Talleyovej. Divčatá začali spolu spievať pod názvom „The Darling Sisters“ už ako tínedžerky. Prvú nahrávaciu zmluvu uzavreli v roku 1961 s vydavateľom Colpix Records, v marci roku 1963 prešli k Spectorovmu labelu Philles Records. Táto skupina bola jedinou dievčenskou formáciou, ktorá sa zúčastnila spoločného koncertného turné s kapelou The Beatles.
V repertoári speváčok bolo viacero významných hitov medzi ktoré patria: „Be My Baby“ (znie aj na soundtracku filmu Hriešny tanec), „Baby, I Love You“, „(The Best Part Of) Breakin' Up“ a „Walking in the Rain“. Všetky sa dostali do rebríčka Billboard Hot 100. Posledná z menovaných, „Walking in the Rain“, získala v roku 1965 cenu Grammy. V roku 1999 bola ich pieseň „Be My Baby“ uvedená do Siene slávy Grammy (Grammy Hall of Fame). V roku 2004 časopis Rolling Stone dal ich song „Be My Baby“ na 22. miesto zoznamu 500 najlepších skladieb všetkých čias. Táto istá pieseň je aj na 253. mieste zoznamu skladieb 20. storočia (organizované pod záštitou RIAA a ďalších kultúrnych a vzdelávacích inštitúcií v Spojených štátoch). Táto hudobná formácia vydala iba jediný štúdiový album. Vyšiel v roku 1964 pod názvom Presenting the Fabulous Ronettes Featuring Veronica a v rebríčku Billboardu sa dostala na 96. pozíciu. V roku 2009 tento album dal časopis Rolling Stone na 422. miesto svojho zoznamu 500 najlepších albumov všetkých čias. V roku 2004 boli The Ronettes uvedení do siene slávy vokálnych skupín (Vocal Group Hall of Fame) a 12. marca 2007 do Rokenrolovej siene slávy. V roku 2010 boli The Ronettes uvedení do siene slávy rokenrolových legiend.
Chadeleuf
Chadeleuf je francúzska obec, ktorá sa nachádza v departemente Puy-de-Dôme, v regióne Auvergne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Muszyna
Muszyna je mesto v Poľsku v Malopoľskom vojvodstve v okrese Powiat nowosądecki v rovnomennej gmine.
Žije tu 4 975 obyvateľov (30.6.2007).
1046 Edwin
1046 Edwin je planétka s priemerom 121 km, ktorú objavil George Van Biesbroeck 1. decembra 1924.
Andrej Plávka
Andrej Plávka (pseudonymy Martin Podhorský, Plávka-Podhorský, Podhorský, Vladimír Veselý, Vl. Veselý a i.) (* 18. november 1907, Liptovská Sielnica† 11. júl 1982, Bratislava) bol slovenský prozaik a básnik.
Životopis
Narodil sa v rodine garbiara. Vzdelanie získaval v Liptovskej Sielnici, Liptovskom Mikuláši a neskôr na Právnickej fakulte Karlovej univerzity v Prahe (činný v spolku Detvan). Štúdium nedokončil. V rokoch 1931 – 1945 bol úradníkom v organizácii kresťanskej mládeže YMCA, v roku 1939 – 1945 vedúci Ústavu pre sociálnu a kultúrnu starostlivosť v Banskej Bystrici. Počas SNP vedúci sociálnej komisie RNV v Banskej Bystrici. Spolu s A. Matuškom autor ohlasu k slovenskému národu, ktorý odvysielal SSV v Banskej Bystrici, jeho spoluorganizátor a spolupracovník, autor Manifestu pokrokových slovenských spisovateľov. V rokoch 1945 – 1946 bol námestníkom povereníka informácií, v rokoch 1946 – 1947 bol tajomníkom Národného frontu a zároveň do roku 1949 tiež pracoval v Úrade Zboru povereníkov. V rokoch 1949 – 1968 pracoval ako riaditeľ knižného vydavateľstva Tatran, pričom bol tiež v rokoch 1957 – 1963 tajomníkom Zväzu slovenských spisovateľov a v rokoch 1958 – 1966 členom Ústredného výboru Komunistickej strany Slovenska, tiež členom Ústredného výboru Národného frontu Slovenskej socialistickej republiky. V rokoch 1963 – 1965 sa venoval výhradne literárnej činnosti a v rokoch 1969 – 1982 bol predseda Zväzu slovenských spisovateľov.
Tvorba
Svoje prvé básnické dielo uverejnil v roku 1922 v časopise Nový rod, a neskôr publikoval i v ďalších časopisoch, ako sú Mladé Slovensko, Svojeť, Mladé prúdy, Elán, Slovenské smery, Kultúrny život, Slovenské pohľady, Nové slovo, miestny týždenník Republikán v Liptovskom Mikuláši a ďalšie. Knižne debutoval v roku 1928 zbierkou básní Z noci i rána. Vo svojej tvorbe sa inšpiroval najmä staršou generáciou slovenských autorov, ako boli štúrovci, no najmä Pavol Országh Hviezdoslav, ale zároveň sa venoval aj moderným umeleckým smerom, ako sú poetizmus a nadrealizmus. Jeho dielo je preložené do mnohých cudzích jazykov (ruština, ukrajinčina, maďarčina, nemčina, angličtina, francúzština, čeština).
Fyziológia rastlín
thumb|Listový zápoj v lese mierneho pásma.
Fyziológia rastlín je vedný odbor v rámci Botaniky, ktorý študuje životné pochody rastlín. Snaží sa získať komplexný obraz látkovej premeny (metabolizmu) rastlín, ktorý je dôležitý najmä z hľadiska premeny anorganických látok na organické látky v procese fotosyntézy. Študuje aj rast, vývin a reakcie rastlín na zmeny prostredia.
Dejiny fyziológie rastlín
Prvé poznatky z fyziológie rastlín získala ľudská spoločnosť z pozorovania potrieb poľnohospodárskych plodín. Počas stáročí sa ľudia zdokonaľovali spôsoby ich pestovania, aby získali čo najväčšiu úrodu.
V 20, storočí začal obrovský rozvoj fyziológie rastlín, ktorý. Medzi najvýznamnejšie výsledky patrí objav rastlinných hormónov, ktoré regulujú rast a vývin rastlín. Do značných detailov sa objasnil metabolizmus (premena látok) rastlín. Mikroskopické techniky umožnili lokalizovať jednotlivé životné pochody v rámci tela rastliny a aj v rámci jednotlivých buniek.
Súčasný význam fyziológie rastlín
thumb|Skleník s [[Rhododendronmi]]
Tradične (z historických dôvodov) sa do odboru fyziológie rastlín zahŕňa aj štúdium rôznych organizmov, ako napr. siníc alebo húb, aj keď tieto už v súčasnosti nie su považované za rastliny.
Vo svojom štúdiu využíva fyziológia rastlín najmä poznatky z morfológie rastlín, biochémie, analytickej chémie a najnovšie vo veľkej miere aj z molekulárnej biológie, ktorá pomáha pochopiť ako rastliny reagujú na vonkajšie podmety z prostredia a ako si regulujú svoje životné pochody. Uplatňuje sa taktiež napr. biofyzika, taxonómia, ekológia a podobne.
Saint-Alban-d’Ay
Saint-Alban-d’Ay je francúzska obec, ktorá sa nachádza v departemente Ardèche, v regióne Rhône-Alpes.
Poloha
Saint-Alban-d’Ay má rozlohu. Najvyšší bod je položený a najnižší bod
Obyvateľstvo
Saint-Alban-d’Ay má 1340 obyvateľov (2009).
Graf vývoja obyvateľstva:
Dlhé Klčovo
Dlhé Klčovo je obec na Slovensku v okrese Vranov nad Topľou.
Polohopis
Obec sa rozprestiera mimo hlavného cestného ťahu, v severnej časti Východoslovenskej nížiny. Výmera katastra obce je 1021 ha.
Prírodné podmienky
Okolie osloví najmä milovníkov nív. Zákutia Tople a Ondavy obývajú mnohé druhy živočíchov a rastlín.
Dejiny
Jej územie je trvale osídlené od 13. storočia. Prvá písomná zmienka o obci pochádza z roku 1296 až 1300. Mala tradičný poľnohospodársky, zemiansky charakter. V období doloženia obce už išlo o rozvinutú usadlosť s kostolom, ktorý od 14. storočia do prelomu 16. a 17. storočia patril rímskokatolíckej cirkvi. Od roku 1601 do 1706 slúžili bohoslužby evanjelickí kazatelia. Neskôr ich farnosť zanikla.
Po neúrode v roku 1830 postihla v roku 1831 obec cholera od 8. do 18. augusta. Zomrelo na ňu 129 ľudí (matrika zomrelých uvádza ich počty: rímskokatolíkov 97, gréckokatolíkov 31, židov 1). Táto epidémia podnietila na Zemplíne vypuknutie známeho roľníckeho povstania.
Kultúra
V obci existuje bohatý kultúrny a spoločenský život. Pôsobí tu viacero organizovaných spolkov – nositeľov kultúrneho bohatstva regiónu. Pôsobí tu folklórny súbor Rovina, mužská a ženská spevácka skupina Rovina a detský folklórny súbor Rovinka. Každoročne sa tu koná tanečná súťaž sólistov v ľudovom tanci “Šaffova ostroha“ s medzinárodnou účasťou. Jedná sa o jediný festival ľudového umenia tohto druhu na Slovensku.Máme tu aj spevácku súťaž Talenty kde sa súťaži v ľudovom aj modernom speve.V roku 2014 sa u nás hralo divadlo Varenie lekváru. Každoročne sa tu koná Stavanie mája. V obci pôsobí Jednota dôchodcov, Zväz zdravotne postihnutých, Hasiči, Zväz drobnochovateľov i Poľovnícke združenie. Pôsobí tu aj folklorny súbor Rovina aj detský folklorny súbor Rovinka máme aj mužskú a ženskú spevácku skupinu. Najznámejší z naších tancov je Saffov tanec.
O Šaffovu ostrohu
O Šaffovu ostrohu je súťaž, ktorá sa koná každoročne v obci Dlhé Klčovo. Jej prvý ročník sa konal v roku 1993. Cieľom súťaže bolo vytvoriť tradíciu sólového tanca v rodisku Juraja Šaffu. Svojrázny tanečník preslávil seba aj rodnú obec nenapodobiteľným čerkaným cifrovaným čapaš čardášom nielen na Slovensku, ale aj v zahraničí.Ak viete dobre tancovať tak sa jej môžete zúčastniť. Súťaž podnecuje interpretov k vyhľadávaniu menej známeho tradičného tanečného materiálu a zároveň zoznamuje verejnosť s najhodnotnejšími výkonmi.
Občianska vybavenosť
V súčasnosti tu žije vyše 1 400 obyvateľov. Pôsobí tu viacero malých výrobných podnikov, roľnícke družstvo, obchody a podniky služieb. Obec spolupracuje na svojom rozvoji s fondmi Európskej únie ako aj s inými inštitúciami. Má vybudovaný obecný vodovod, rozvod plynu, kanalizáciu (čiastočne) a čističku odpadových vôd. V zrekonštruovanej budove sídli základná škola. Dvojtriedna materská škola funguje v priestoroch bývalej základnej školy.
Šport
Rozšíreným športom v Dlhom Klčove je najmä futbal: družstvo žiakov pôsobí v okresnej lige, dospelí hrajú v VI. lige. V obci aktívne pôsobí kulturistický oddiel, ktorý vychoval juniorského majstra Slovenska.
Volné směry
Volné směry: měsíčník umělecký, bol časopis, vydávaný v rokoch 1897-1949 Spolkom výtvarných umelcov Mánes.
Publikovali v ňom významné osobnosti českého kultúrneho prostredia, napríklad Miloš Jiránek, František Xaver Šalda, Bohumil Kubišta a mnoho ďalších.
Charcé-Saint-Ellier-sur-Aubance
Charcé-Saint-Ellier-sur-Aubance je francúzska obec, ktorá sa nachádza v departemente Maine-et-Loire, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Peter Pellegrini
Ing. Peter Pellegrini  (* 6. október 1975, Banská Bystrica) je slovenský politik. V rokoch 20182020 bol predsedom vlády SR. Od 24. marca 2020 do 16. septembra 2020 zastával funkciu podpredsedu Národnej rady Slovenskej republiky.
Pôsobil na poste tajomníka ministerstva financií. Prezident Andrej Kiska ho 3. júla 2014 vymenoval za ministra školstva, keď nahradil Dušana Čaploviča. 24. novembra 2014 bola medializovaná správa, že bude zvolený do funkcie predsedu parlamentu. Na poste ministra školstva ho nahradil Juraj Draxler. Po parlamentných voľbách v roku 2016 sa stal podpredsedom vlády pre investície a informatizáciu.
15. marca 2018 bol poverený prezidentom SR Andrejom Kiskom zostavením novej vlády potom, čo tretia vláda Roberta Fica podala demisiu v dôsledku politickej krízy po vražde investigatívneho novinára Jána Kuciaka a jeho snúbenice. Pellegrini prezidentovi predložil 79 podpisov poslancov, ktorí majú nový kabinet podporiť. 22. marca 2018 ho prezident vymenoval za predsedu vlády SR.
Na tlačovej besede v júni 2020 v Banskej Bystrici oznámil, že rezignuje na post podpredsedu strany SMER-SD a v dohľadnej dobe stranu opustí. Načrtol tiež založenie novej strany, ktorá by podľa jeho slov mala byť sociálnodemokratická, odmietol však, že by bola liberálna. Stranu nazval HLAS – sociálna demokracia.
Životopis
Peter Pellegrini sa narodil 6. októbra 1975 v Banskej Bystrici. Absolvoval Ekonomickú fakultu Univerzity Mateja Bela v Banskej Bystrici, odbor financie, bankovníctvo, investovanie a Ekonomickú fakultu Technickej univerzity v Košiciach.
Poslancom NR SR sa stal znova aj vo voľbách v roku 2010 a v NR SR pôsobil ako člen Výboru pre financie a rozpočet a člen Výboru na preskúmavanie rozhodnutí NBÚ.
Tretíkrát bol zvolený za poslanca NR SR v predčasných parlamentných voľbách v roku 2012 a stal sa štátnym tajomníkom Ministerstva financií SR. Na mimoriadnom sneme strany SMER-SD 28. júna 2014 sa stal jej novým podpredsedom. Po demisii ministra Dušana Čaploviča sa stal 3. júla 2014 ministrom školstva, vedy, výskumu a športu SR. Vo funkcii pôsobil do 25. novembra 2014, kedy nahradil odstupujúceho Pavla Pašku vo funkcii predsedu NR SR.
Po parlamentných voľbách v roku 2016 sa stal podpredsedom vlády pre investície a informatizáciu.